CELEX: 62014CA0059
Language: hr
Date: 2015-10-06 00:00:00
Title: Predmet C-59/14: Presuda Suda (četvrto vijeće) od 6 listopada 2015. (zahtjev za prethodnu odluku koji je uputio Finanzgericht Hamburg – Njemačka) – Firma Ernst Kollmer Fleischimport und -export protiv Hauptzollamt Hamburg-Jonas (Zahtjev za prethodnu odluku — Uredba (EZ, Euratom) br. 2988/95 — Zaštita financijskih interesa Europske unije — Članak 1. stavak 2. i članak 3. stavak 1. prvi podstavak — Povrat izvozne subvencije — Rok zastare — Početak računanja roka (dies a quo) — Učinjena ili propuštana radnja gospodarskog subjekta — Nastanak štete — Stalna povreda — Jednokratna povreda)

30.11.2015   
            
            
               HR
            
            
               Službeni list Europske unije
            
            
               C 398/3
            
         Presuda Suda (četvrto vijeće) od 6 listopada 2015. (zahtjev za prethodnu odluku koji je uputio Finanzgericht Hamburg – Njemačka) – Firma Ernst Kollmer Fleischimport und -export protiv Hauptzollamt Hamburg-Jonas
   (Predmet C-59/14) (1)
   
   ((Zahtjev za prethodnu odluku - Uredba (EZ, Euratom) br. 2988/95 - Zaštita financijskih interesa Europske unije - Članak 1. stavak 2. i članak 3. stavak 1. prvi podstavak - Povrat izvozne subvencije - Rok zastare - Početak računanja roka (dies a quo) - Učinjena ili propuštana radnja gospodarskog subjekta - Nastanak štete - Stalna povreda - Jednokratna povreda))
   (2015/C 398/03)
   Jezik postupka: njemački
   
      Sud koji je uputio zahtjev
   
   Finanzgericht Hamburg
   
      Stranke glavnog postupka
   
   
      Tužitelj: Firma Ernst Kollmer Fleischimport und -export
   
      Tuženik: Hauptzollamt Hamburg-Jonas
   
      Izreka
   
   
               1.
            
            
               Članak 1. stavak 2. i članak 3. stavak 1. prvi podstavak Uredbe Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica treba tumačiti na način da, u okolnostima poput onih u glavnom postupku, u kojima je povreda odredbe prava Unije otkrivena tek nakon nastanka štete, rok zastare počinje teći od trenutka u kojem postoje i učinjena ili propuštena radnja gospodarskog subjekta koja predstavlja povredu prava Unije i šteta za proračun Unije ili za proračune kojima ona upravlja.
            
         
               2.
            
            
               Članak 1. stavak 2. Uredbe br. 2988/95 treba tumačiti na način da, u okolnostima poput onih u glavnom postupku, šteta nastaje donošenjem odluke o isplati izvozne subvencije dotičnom izvozniku.
            
         
      (1)  SL C 142, 12. 5. 2014.